VEGA præsenterer

**Teitur tilbage i VEGA med nye, smukke sange**

*Færøske Teitur indtager lørdag den 22. februar Store VEGA med sit nye album* Story Music*, der byder på filmisk pop af fineste karat med strejf af Disney, store ensembler og grotte-optagelser.*
 **Disney og Michala Petri**

På sit nye album, *Story Music,* har singer/songwriteren Teitur sat sig for at gøre netop det, albumtitlen henfører til; at fortælle historier. Den finurlige færing har lavet et farverigt, musikalsk kludetæppe af pop, der byder på alt lige fra ensemble-kompositioner, palindrom-sange, monotoni, grotte-optagelser, børnekor, Michala Petri og strejf af Disney-soundtracks.

*Story Music* byder på et større og mere komplekst lydunivers end man kender fra Teiturs tidligere album, der bød på melodiøse og skrabede hits som ”[I Was Just Thinking](http://www.youtube.com/watch%3Fv%3DkxsG0fC8kXE)” og ”[Josephine](http://www.youtube.com/watch?v=POE4lkHpjaI)”.

**Studie i isfabrik**

*Story Music* er det første album Teitur har indspillet på Færøerne og han har samarbejdet med 60 forskellige musikere i alderen 9-86 år. Mange af de lokale musikere er spontant kommet forbi Teiturs studie i en gammel isfabrik på havnen i Tórshavn. Efter en koncert i byen blev publikum trukket med ned i studiet, hvor deres kædedans’ stampende takt blev til rytmen på sangen ”Hard Work”.

Midtpunktet på albummet er den episke ”It’s not funny anymore”, som Van Dyke Parks har skrevet et arrangement til efter at have mødt Teitur i et radioshow.

Van Dyke Parks er en berømmet komponist og arrangør, der har komponeret Disney-klassikere som ”The Bare Neccessities” i Junglebogen samt arbejdet sammen med Beach Boys og The Byrds.

Førstesinglen fra albummet, der udkom i september, er nummeret “[Rock and Roll band](http://www.youtube.com/watch?v=oPf6DdwP_qo)”; en hyldest til bands af den gamle æra (bl.a. Rolling Stones).

Siden Teiturs debut i 2003 har sangeren spillet over 1.000 koncerter verden over og solgt over 100.000 eksemplarer af sine albums, der er indspillet så forskellige steder som Los Angeles, London, Gotland og nu også på hjemøen.

**Fakta om koncerten**:

Teitur (FO)

Lørdag den 22. februar kl. 20

Store VEGA, Enghavevej 40, 1674 København V

Billetpris: 225 + gebyr
Billetsalget starter onsdag den 16. oktober via VEGAs hjemmeside og Billetnet.